section_heading: Pozadina
paragraph_text: S nastavkom turneje u 2009. godini, Madonna je napravila neke izmjene u koncertu. Tako je promijenila početnu 3D animaciju u stilu američkog umjetnika Marilyn Mintera. Promijenila je i dizajnera robe za prvi segment koncerta. Za odjeću Madonne u tom segmentu je zaslužan Riccardo Tisci. "Holiday" zamjenjuje pjesmu s novog albuma "Heartbeat", uz elemente "Billie Jean", "Everybody" i "Wanna Be Startin' Somethin". Za vrijeme pjesme se pojavljuje jedan od Madonninih plesača obučen kao Michael Jackson te izvodi njegove poznate plesove. Pjesmu s prvog albuma - "Borderline" je zamijenila s isto tako starim hitom "Dress You Up". U završnom segmentu mijenja "Hung Up" pjesmom "Frozen" i dijelovima "Open Your Heart".